Document ID: /roh_data/filtered/Bilingualer_Corpus_interleaved-it-rm.jsonl.gz/1513

This is a text translated from Italian to Rumantsch Grischun.
Conclusa la caccia autunnale

Il 3 dicembre si è conclusa la caccia autunnale nei Grigioni.

Per quanto riguarda i cervi, i piani di abbattimento sono stati quasi integralmente raggiunti. Con la riduzione dei grandi effettivi e l'adeguamento alla capacità delle dimore invernali, aumentano le possibilità per ogni singolo capo di superare anche un inverno rigido.

La caccia al cervo è stata attuata in modo efficiente e in pochi giorni

Grazie alla caccia autunnale, il piano di abbattimento di 4'450 cervi ha potuto essere raggiunto in quasi tutte le regioni del Cantone. Solo in Engadina Bassa e in Val Monastero la caccia autunnale ha dovuto venire interrotta in anticipo a causa dell'arrivo dell'inverno. Durante la caccia autunnale, durata fino a un massimo di sei giorni per regione, sono stati abbattuti circa 1'000 cervi. In questo modo si sono potuti stabilizzare gli effettivi di cervo, in leggera crescita negli ultimi anni, e si è potuto adeguare l'effettivo che affronterà l'inverno alle capacità dell'habitat. In questo modo aumentano le possibilità di ogni singolo capo di superare anche un inverno rigido. La caccia autunnale contribuisce a evitare eccessive perdite durante l'inverno e riduce così anche la quota di selvaggina perita. Al contempo vengono però anche ridotti, rispettivamente evitati i danni al bosco e alle colture agricole.

Avvio titubante per la caccia al capriolo tardo autunnale

Ciò che vale per la caccia al cervo vale solo in parte per il capriolo. In diverse regioni la caccia autunnale è stata anche quest'anno attuata solo con titubanza. L'obiettivo è stato mancato di circa 300 capi; tuttavia vi sono importanti differenze regionali. Come mostra l'esperienza degli ultimi anni, tali differenze emergono anche per quanto riguarda il numero di capi periti durante il semestre invernale. Un prelievo troppo scarso porta a un numero nettamente superiore di perdite nell'inverno seguente.

In Mesolcina abbattuti 5 cinghiali durante la caccia invernale

La sensibile crescita dell'effettivo di cinghiali nel Moesano si esprime anche in un maggior numero di abbattimenti. Durante la caccia autunnale sono stati abbattuti 5 cinghiali, mentre in precedenza, durante la caccia alta, ne erano già stati abbattuti 15.

Persone di riferimento:

- Dr. Georg Brosi, capo dell'Ufficio per la caccia e la pesca dei Grigioni, tel. 081 257 38 92

- Hannes Jenny, biologo della selvaggina, Ufficio per la caccia e la pesca dei Grigioni, tel. 081 257 38 93

Organo: Ufficio per la caccia e la pesca

Fonte: it Ufficio per la caccia e la pesca

Data: 11.12.2008

La chatscha d'atun è terminada

Ils 3 da december è la chatscha d'atun da l'onn current vegnida terminada en il Grischun.

Areguard ils tschiervs èn ils plans vegnids ademplids quasi cumplettamain. Cun la reducziun dals gronds effectivs e cun l'adattaziun a la capacitad dals quartiers d'enviern s'augmenta la schanza per il singul animal da surviver er durant in enviern dir.

Realisà la chatscha da tschiervs en moda effizienta ed entaifer paucs dis

Il plan da prelevaziun che preveseva da sajettar 4'450 tschiervs ha pudì vegnir ademplì cun agid da la chatscha d'atun en bunamain tut las regiuns dal chantun. Sulettamain en Engiadina bassa ed en Val Müstair ha la chatscha d'atun stuì vegnir interrutta pli baud pervia da las relaziuns d'enviern. Var 1'000 tschiervs èn vegnids sajettads durant las chatschas d'atun che han durà maximalmain 6 dis en mintga regiun. Quai permetta da stabilisar l'effectiv da tschiervs ch'è creschì levamain ils ultims onns ed er d'adattar quel effectiv, che duai passentar l'enviern, a la capacitad dal spazi da viver ch'è avant maun. Qua tras s'augmentan er las schanzas per mintga singul animal da surviver er durant in enviern dir. La chatscha d'atun gida ad evitar grondas perditas durant l'enviern ed uschia a reducir la quota da selvaschina disgraziada. A medem temp vegnan dentant er sminuids respectivamain impedids donns vi dal guaud e vi da culturas agriculas.

La chatscha da chavriels da la fin da l'atun ha cumenzà en moda tardivanta

Quai che vala per la chatscha da tschiervs, vala mo per part per la chatscha da chavriels. En differentas regiuns è la chatscha d'atun vegnida realisada er quest onn mo en moda tardivanta. La finamira è vegnida manchentada per var 300 animals, dentant cun grondas differenzas regiunalas. Sco che l'experientscha dals ultims onns mussa, datti talas differenzas regiunalas er durant il mez onn d'enviern tar la selvaschina disgraziada. Sch'i vegnan sajettads memia paucs animals, resultan bler dapli perditas durant l'enviern suandant.

En il Mesauc èn vegnids sajettads 5 portgs selvadis durant la chatscha d'atun

Tras quai che l'effectiv da portgs selvadis s'augmenta marcantamain en il Mesauc, crescha er il dumber d'animals sajettads. Durant la chatscha d'atun èn vegnids sajettads 5 portgs selvadis. Gia durant la chatscha auta eran vegnids sajettads 15 portgs selvadis.

Infurmaziuns:

- dr. Georg Brosi, manader da l'uffizi da chatscha e pestga dal Grischun, tel. 081 257 38 92

- Hannes Jenny, biolog da selvaschina, uffizi da chatscha e pestga dal Grischun,

tel. 081 257 38 93

Gremi: uffizi da chatscha e pestga

Funtauna: rg uffizi da chatscha e pestga

Data: 11.12.2008